Ion Radu, primarul comunei prahovene Bălțești, a fost reținut pentru 24 de ore printr-o ordonanță emisă de procurorii din cadrul Parchetului de pe lângă Judecătoria Vălenii de Munte.
În acelaşi dosar, procurorii au reţinut încă o persoană, iar trei oameni de afaceri sunt cercetaţi.
Procurorii Parchetului de pe lângă Judecătoria Vălenii de Munte au emis ordonanţă de reţinere pentru 24 de ore pe numele lui Ion Radu, primar al comunei Bălţeşti, sub acuzaţiile de abuz, conflict de interese, delapidare, au declarat reprezentanţi ai Parchetului.
În acelaşi dosar este reţinută şi o altă persoană.
Reţinerea edilului are loc în contextul în care, luni, la sediul Primăriei Bălţeşti au avut loc percheziţii.
În dosarul care îl vizează pe primar au calitatea de suspecţi încă trei persoane, administratori ai unor societăţi comerciale.